Fyrir liggur eitt erfiðasta ár íslendinga , mikill niðurskurður og í undirbúningi eru kjarasamningar fyrir alla launamenn . Í niðurstöðum 100 manna trúnaðarmannaráðstefnu RSÍ nýverið , kom fram að meirihluti vildi semja til minna en eins árs . En menn töldu að ef fram kæmu samningstilboð til lengri samnings í samfloti við aðra , væri ekki hægt að hafna því fyrirfram . Sé litið til heildarhagsmuna samfélagsins er langtímasamningur bestur , en þá þurfa allir að starfa af heilindum og traust ríkja milli aðila . Ef rafiðnaðarmenn eiga að koma að sameiginlegu borði við gerð langtímasamnings , verður að laga samskipti við stjórnvöld og tryggja vel að umsaminn atriði standi . Tryggja verður meiri stöðugleika og kaupmátt með agaðri efnahags - og peningastjórn . Rafiðnaðarmenn setja það efst í kröfugerð að launahækkanir nái til allra . Bæta má stöðu þeirra lægst launuðu sérstaklega í gegnum skerðingarmörk bótakerfisins , og með frekari tekjutengingum . Laun verkafólks hafa hækkað að meðaltali um 23% , þar spila sterkt inn sérstakar hækkanir á lægstu töxtum . Sé litið til launa rafiðnaðarmanna með sveinspróf í þessu úrtaki hjá Hagstofunni , þá eru niðurstöður mjög svipaðar og í nýbirtri launakönnum RSÍ . Meðalheildarlaun í gögnum Hagstofunnar eru um 466 þús. kr. og meðal regluleg laun eru um 330 þús. kr . Meðalheildarvinnutími rafiðnaðarmanna með sveinspróf er um 50 klst. á viku . Það eru ekki kjarasamningar sem hafa mest áhrif á raunlaun okkar og kaupmátt , það er gengi krónunnar sem spilar þar mest inn . og Kaupmáttur verkafólks fallið um 6.3% . Mörgum finnst lítið hafa miðað frá Hruni , of mikilli orku hafið verið eytt í átakastjórnmál og koma höggi hverjir á aðra . Skeytingarleysi hafi verið of áberandi í samfélaginu , of margir hafi látið eins og samfélagið sé eitthvert náttúrulögmál , sem liðist áfram undir stjórn einhverra annarra . Ábyrgð fylgir öllum sem hafa verið þátttakendur í samfélaginu , en óþolinmæði og skeytingarleysi hafa verið of áberandi . Við verðum að spyrja okkur sjálf hvernig samfélag við viljum vera ? Allt fæst ekki fyrir lítið . Sá sem er of góðu vanur verður oft firringunni að bráð . Starfsfólk Rafiðnaðarsambandsins þakkar gott samstarf á liðnum árum og sendir öllum félagsmönnum og fjölskyldum þeirra jóla og áramótakveðjur